text: Kvinde stukket ned - mand med blodig kniv anholdt
  30 april 2019 kl. 10.22
  Syd- og Sønderjyllands politi har anholdt en 36-årig mand efter knivstikkeri i Esbjerg.
  Politiet var tirsdag formiddag massivt til stede på Bøndergårdsvej, som er et boligområde i Esbjergs østlige del.
  Årsagen er, at en 36-årig kvinde har været udsat for et knivstikkeri, og derfor er der tirsdag kl. 10.41 sendt flere patruljer til området.
  Hun er fra Esbjerg og blev ramt i brystkassen og på den ene arm. Kvinden blev kørt til behandling på Sydvestjysk Sygehus i Esbjerg og er uden for livsfare. De pårørende er underrettet, oplyser Syd- og Sønderjyllands Politi i en pressemeddelse.
  På billeder fra stedet kan man se, en kriminaltekniker gå rundt og undersøge en parkeringsplads.
  
  Anholdt med blod på kniven
  Anholdelsen af den 36-årige mand fra Vestjylland forløb uden dramatik. Han havde en kniv med frisk blod på sig, da han blev tilbageholdt af politiet. Det skete tæt på selve gerningsstedet i umiddelbar forlængelse af overfaldet. 
  Politiet vurderer, at knivstikkeriet er ikke er banderelateret. 
  Anklagemyndigheden ved Syd- og Sønderjyllands Politi vil nu vurdere, om den anholdte skal fremstilles i et grundlovsforhør ved Retten i Esbjerg.
  
  